કલ્ચર્ડ પર્લ બે પ્રકારમાં મળી રહે છે. એ છે સૉલ્ટ વૉટર પર્લ અને ફ્રેશ વૉટર પર્લ. સૉલ્ટ વૉટર પર્લમાં અકોયા પર્લ, સાઉથ સી પર્લ અને તહેશિયન પર્લ જેને બ્લૅક પર્લ પણ કહેવામાં આવે છે એનો સમાવેશ હોય છે. અકોયા પર્લ તમને વધારે સફેદ અથવા ક્રીમ કલરનાં જોવા મળે છે જે અમેરિકા અને ચીનમાં બને છે. સાઉથ સી પર્લ કલ્ચર્ડ પર્લમાં સૌથી વધારે મોંઘો છે. એ તમને વાઇટ, સિલ્વર અને ગોલ્ડમાં જોવા મળે છે. આ પર્લ તમને ઑસ્ટ્રેલિયા, ઇન્ડોનેશિયા અને ફિલિપીન્સમાં વધારે મળી રહે છે. તહેશિયન પર્લનું નામ ભલે બ્લૅક હોય પણ એ બ્લૅક કલરનાં નથી હોતાં. એમાં તમને ઘણા કલર જોવા મળે છે; જેમ કે ગ્રીન, પર્પલ, બ્લુ, ગ્રે અને મોરપીંછ કલર. ફ્રેશ વૉટર પર્લમાં તમને સૌથી વધારે શેપ, સાઇઝ, કલર જોવા મળે છે. એ ચીન અને અમેરિકામાં મળી રહે છે.